Dit is al meer as ‘n jaar wat ons lewens ingeperk is op een of ander manier. Die gesag wat die regering oor ons lewens uitoefen, is besig om eksponensieel toe te neem. Ons sien dit nie net in die inperking van byeenkomste nie, maar ook in die inperking van wat ons mag doen en wat nie. Selfs in watter medisyne ons kan gebruik en watter nie. En dit is nie net by ons in Suid-Afrika nie. Dit is wêreldwyd.
Nee, Jesus stuur niemand huis toe nie. Hy tree op en bevry die man met die onrein gees. Jesus reinig die man sodat hy deel kan bly van die geloofsgemeenskap. Hy vermenigvuldig die man se lewensmoontlikhede. Hy herstel hom tot sy volle menswees.
Dit is die tipe gesag wat Jesus het. Hy perk jou nie in, of sonder jou nie af as jy probleme het nie. Hy bevry jou van jou onreinheid. Hy maak jou vry sodat jy met vrymoedigheid die pad saam met Hom en die geloofsgemeenskap kan leef.
Jesus het egter nie net gesag oor demone nie. Hy reinig ons nie net van ons onreinheid en ongeregtighede nie. Nee, Jesus het ook gesag oor siekte.
Vir stiltetyd en kleingroepe stuur ek elke dag, Maandag tot Donderdag, die Bybelgedeelte vir die dag saam met ‘n bydrae oor die teks en konteks, sowel as die boodskap en betekenis vir ons. Die eerste bydrae word 25 Januarie 2021 gestuur.
Die verhaal van die sterrekenners motiveer ons om in 2021 met meer aandag te luister na wat die Here vir ons sê en tree vir tree, volgens die lig wat ons het, te stap op die pad wat die Here aandui. God wil jou intrek in die werklikheid van ‘n lewe saam met Jesus, om Hom bó alles en met jou hele lewe, te dien. Dit is waarin die vreugde lê hierdie jaar. Om die Here te volg. Om tree vir tree saam met Hom hierdie jaar binne te stap.
Daar is ‘n spreekwoord wat sê: “Klere maak die man.” Dit bedoel: jou klere wys wie jy is. Dit dui bv jou status aan, of jou beroep, of jou stand. Die spreekwoord druk die waarheid uit dat ‘n mens baie keer na die uiterlike beoordeel word. Dit is in ‘n geestelike sin ook waar. Die klere maak die man. Die klere maak die vrou. Die klere maak die mens. Dit is wat Jesaja vir ons leer.